cyanic-selkie/wikianc huggingface dataset:
ஜேம்ஸ் பாண்ட்
திரைப்படங்கள்
ஜேம்ஸ் பாண்ட் கதாபாத்திரத்தை அடிப்படையாகக் கொண்டு பல ஆங்கிலத் திரைப்படங்கள் வெளிவந்து வெற்றி பெற்றுள்ளன. இத்திரைப்பட தொடர்கள் பல காலமாக வெளிவரும் வெற்றித்தொடர்வரிசையாக அறியப்படுகிறது. இத்தொடர்களின் மொத்த வசூல் மட்டும் 7.040 பில்லியன் அமெரிக்க டாலர்கள் தொகையைத் தாண்டியுள்ளது. இதனால் இதுவரை அதிக வசூலை ஈட்டிய நான்காவது திரைப்படத் தொடராக ஜேம்ஸ்பாண்ட் உள்ளது. இத்திரைப்படத் தொடர் 1962ஆம் ஆண்டு நடிகர் சியான் கானரி நடித்த டாக்டர் நோ என்பதில் தொடங்கி 2015ஆம் ஆண்டு நடிகர் டேனியல் கிரெய்க் நடித்த ஸ்பெக்டர் திரைப்படம் வரை மொத்தம் இருபத்திநான்கு திரைப்படங்களாகும். இத்திரைப்படத் தொடரை இயான் தயாரிப்பாளர்கள் தயாரிக்கின்றனர். 2018ஆம் ஆண்டு வரை இருபத்திநான்கு ஜேம்ஸ் பாண்டு திரைப்படங்களை இவர்கள் உருவாக்கியுள்ளனர். இரண்டு ஜேம்ஸ் பாண்டு திரைப்படங்கள் வேறு தயாரிப்பு நிறுவனத்தின் தயாரிப்பிலும் வெளிவந்துள்ளது. ஜேம்ஸ் பாண்டு திரைப்படங்கள் வெவ்வேறு அம்சங்களால் இரசிகர்களை ஈர்த்தாலும், இசையும் முக்கிய பங்கு வகிக்கின்றது. ஜேம்ஸ் பாண்டின் இசை இரண்டு முறை ஆஸ்கர் விருதுகளை வென்றுள்ளது. மேலும் பல முறை ஆஸ்கருக்காக பரிந்துரை செய்யப்பட்டுள்ளது.
இதுவரைக்கும் இந்த கதாபாத்திரத்தை மையமாக வைத்து இருபத்தி ஏழு திரைப்படங்கள் வெளியாகியுள்ளது. இந்த திரைப்படத்தில் சான் கானரி, டேவிட் நிவேன், ஜார்ஜ் லாசன்பி, ரோஜர் மூர், திமோதி டால்டன், பியர்ஸ் புரோஸ்னன் மற்றும் டேனியல் கிரெய்க் போன்றோர் 'ஜேம்ஸ் பாண்ட்' என்ற கதாபாத்திரத்திற்கு உயிர் கொடுக்கும் விதமாக நடித்துள்ளார்கள்.
வைகிங்கு மெட்டல்
வைகிங்கு மெட்டல் என்பது மேற்கத்திய இசைவகைகளுள் ஒன்றாகும். இவ்விசைவகை மெட்டல் இசையின் கீழ் வரும். இது மெட்டல் இசைவகைகளுள் ஒன்றான பிளாக்கு மெட்டல் இசையில் இருந்து தோன்றியது. இது இசுகாண்டிநேவியா நாட்டில் 1980ஆம் ஆண்டுகளின் கடைப்பகுதியில் தோற்றுவிக்கப்பட்டது.
பகுப்பு:மெட்டல் இசை
ராஜா சின்ன ரோஜா
ராஜா சின்ன ரோஜா 1989 இல் வெளிவந்த தமிழ்த் திரைப்படமாகும். ரஜினிகாந்த் நடித்த இப்படத்தை எஸ். பி. முத்துராமன் இயக்கினார். பாடல் வரிகளை வைரமுத்து எழுதினார்.
பாடல்கள்
இத்திரைப்படத்தில் ஒலிப்பதிவு சந்திரபோஸ் இசையமைத்து வைரமுத்து எழுதிய ஏழு பாடல்களைக் கொண்டுள்ளது. "சூப்பர் ஸ்டார் யாருனு கேட்டா" பாடல் நல்ல வரவேற்பைப் பெற்றது மற்றும் சந்திரபோஸின் மகன் சந்தோஷ் போஸால் கலையாத நினைவுகள் (2005) படத்திற்காக ரீமிக்ஸ் செய்யப்பட்டது.
வெளி இணைப்புகள்
பகுப்பு:1989 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:ரகுவரன் நடித்த திரைப்படங்கள் பகுப்பு:சந்திரபோஸ் இசையமைத்த திரைப்படங்கள் பகுப்பு:எஸ். பி. முத்துராமன் இயக்கிய திரைப்படங்கள் பகுப்பு:ரசினிகாந்து நடித்துள்ள திரைப்படங்கள் பகுப்பு:வி. கே. ராமசாமி நடித்த திரைப்படங்கள் பகுப்பு:கௌதமி நடித்த திரைப்படங்கள் பகுப்பு:ரவிச்சந்திரன் நடித்த திரைப்படங்கள் பகுப்பு:கோவை சரளா நடித்த திரைப்படங்கள்
ஷான் மாநிலம்
ஷான் மாநிலம் மியான்மரின் ஒரு மாநிலம். இந்த மாநிலத்தின் எல்லைகளாக வடக்கில் சீனா, கிழக்கில் லாவோஸ் மற்றும் தெற்கில் தாய்லாந்து உள்ளது. மேலும் மியான்மரின் ஐந்து பிரிவுகள் மேற்கு எல்லையாக உள்ளது. நிலப்பரப்பளவில் இந்த மாநிலமே மற்ற 14 ங்கு பிரிவுகளை விட மியான்மரில் மிகப் பெரியது. ஷான் மாநிலத்தின் மொத்த பரப்பளவு 155,800 சதுர கிமீ2 ஆகும். இது ஏறக்குறைய மியான்மர் நாட்டின் பரப்பளவில் நான்கில் ஒரு பகுதியாகும். இந்த மாநிலத்தின் பெயர் இங்கு வாழும் ஷான் இன மக்களின் பெயரால் அழைக்கப்படுகிறது ஏனென்றால் மற்ற இன குழுக்களை விட ஷான் மக்கள் பெரும்பான்மையினராக உள்ளனர். இந்த மாநிலத்தின் பெரும் பகுதி கிராமப் புறமாகவே இருக்கிறது. மொத்தம் மூன்று நகரங்களே இங்குள்ளது.
வெளிப்புற இணைப்புகள்
பகுப்பு:மியான்மரின் மாநிலங்கள்
இந்தியாவின் நிறுவனமயமாக்கம்
இந்தியாவில் 1991ல் பொருளாதார சீர்திருத்தங்கள் அறிமுகப்படுத்தப்பட்ட பின தொழில்களை நிறுவனப்படுத்துதல் தொடங்கியது. வேளாண்மை, சில்லறை வியாபாரம், மீன்பிடிப்பு, நெசவு உட்பட நீண்ட காலமாக தனிமனித அல்லது சிறுதொழில்களாக இருந்த துறைகளில் பெரு நிறுவனங்கள் ஈடுபடத் துவங்கின. இம்மாற்றமே இந்தியாவின் நிறுவனமயமாக்கம் (Corporatisation of India) என்று அழைக்கப்படுகிறது. இது குறித்து இருவேறு கருத்துகள் நிலவுகின்றன - வெளி நாட்டு முதலீடுகளை ஈர்க்கவும் இந்தியப் பொருளாதாரம் வளர்ச்சி பெறவும் இது இன்றியமையாதது என்று ஒரு சாரரும், இது பாரம்பரிய தொழில் முறைகளை அழித்து, தொழிலாளர்களின் சுரண்டலுக்கு வழிவகுக்கின்றது என இன்னொரு சாரரும் கருதுகின்றனர்.
வெளி இணைப்புகள்
பகுப்பு:இந்தியப் பொருளாதாரம்
ஒ.ச.நே - 08:30
ஒ.ச.நே - 08:30 (UTC-08:30) என்பது ஒருங்கிணைக்கப்பட்ட சர்வதேச நேரத்துடன் -08:30 ஐ ஈடுசெய்யப் பயன்படுத்தப்படும் ஒரு இனங்காட்டி ஆகும்.
இது ஏப்ரல் 26, 1998 ஆம் ஆண்டு வரை பிட்கன் தீவுகளின் நேரமாகப் பயன்படுத்தப்பட்டது. ஏப்ரல் 27, 1998 ஆம் ஆண்டு முதல் ஒ.ச.நே - 08:00 (பிட்கன் சீர் நேரம்) சீர் நேரமாகப் பயன்படுத்தப்படுகிறது.
பிட்கன் தீவுகள் தென் பசிபிக் பெருங்கடலில் இருக்கும் ஒரு பிரித்தானிய கடல் கடந்த ஆள்புலம் ஆகும்.
திருக்கானூர்பட்டி ஊராட்சி
திருக்கானூர்பட்டி ஊராட்சி (Thirukanurpatti Gram Panchayat), தமிழ்நாட்டின் தஞ்சாவூர் மாவட்டத்தில் உள்ள தஞ்சாவூர் வட்டாரத்தில் அமைந்துள்ளது. இந்த ஊராட்சி, ஒரத்தநாடு சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4003 ஆகும். இவர்களில் பெண்கள் 2004 பேரும் ஆண்கள் 1999 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கோணசீமா மாவட்டம்
கோணசீமா மாவட்டம் (Konaseema district) ஆந்திரப் பிரதேசத்தின் 26 மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் அமலாபுரம் நகரம் ஆகும். கிழக்கு கோதாவரி மாவட்டத்தின் அமலாபுரம், இராமச்சந்திராபுரம் மற்றும் கொத்தப்பேட்டை வருவாய்க் கோட்டகளைக் கொண்டு கொனசீமா மாவட்டம் 4 ஏப்ர்ல் 2022 அன்று புதிதாக நிறுவப்பட்டது.
52,4011 வீடுகளும், சதுர கிலோ மீட்டர் பரப்பளவும் கொண்ட கோணசீமா மாவட்டத்தின் மொத்த மக்கள் தொகை 17,19,093 ஆகும். அதில் ஆண்கள் 8,62,000 மற்றும் பெண்கள் 8,57,093 ஆக உள்ளனர்.
மாவட்ட நிர்வாகம்
கொனசீமா மாவட்டம் 2 வருவாய் கோட்டங்களையும், 17 மண்டல்களையும், 316 வருவாய் கிராமங்களையும் கொண்டது. மேலும் அமலாபுரம் மாநகராட்சியும் கொண்டுள்ளது.
மண்டல்கள்
இம்மாவட்டத்தின் அமலாபுரம் வருவாய் கோட்டத்தில் 10 மண்டல்களும், இராமச்சந்திராபுரம் வருவாய் கோட்டத்தில் 6 மண்டல்களும் கொண்டுள்ளது.
அரசியல்
கொனசீமா மாவட்டம், அமலாபுரம் மக்களவைத் தொகுதியும், 7 சட்டமன்றத் தொகுதிகளையும் கொண்டது. அவைகள்:
வெளி இணைப்புகள்
பகுப்பு:ஆந்திரப் பிரதேசத்தில் உள்ள மாவட்டங்கள் கொனசீமா மாவட்டம்
சார்லஸ் பார்லோ
சார்லஸ் பார்லோ (Charles Barlow , பிறப்பு: மே 10 1905, இறப்பு: சூன் 1 1979), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப் போட்டிகளில் கலந்து கொண்டுள்ளார். 1925-1926 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
சார்லஸ் பார்லோ - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 1 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1905 பிறப்புகள் பகுப்பு:1979 இறப்புகள் பகுப்பு:சாமர்செட் துடுப்பாட்டக்காரர்கள்
சங்கனாச்சேரி
சங்கனாச்சேரி என்பது கேரளா மாநிலத்தில் கோட்டயம் மாவட்டத்தில் உள்ள ஒரு நகராட்சிப் பகுதியாகும். இது கோட்டயம் நகரிலிருந்து 20 கிலோ மீட்டர் தொலைவிலும், திருவல்லா எனும் ஊருக்கு வடக்கில் 7 கிலோ மீட்டர் தொலைவிலும் அமைந்துள்ள ஊர். சங்கனாச்சேரி தெற்கில் பாய்ப்பாடு, வடக்கில் வாழப்பள்ளி, கிழக்கில் திருக்கொடித்தானம்-மாடப்பள்ளி, மேற்கில் பைப்பாடி-வாழப்பள்ளி ஊராட்சிப் பகுதிகளும் எல்லைகளாக இருக்கின்றன.
வெளி இணைப்புகள்
பகுப்பு:கேரள மாநிலத்திலுள்ள ஊர்களும் நகரங்களும் பகுப்பு:கோட்டயம் மாவட்டத்தில் உள்ள ஊர்களும் நகரங்களும்
மாண் தீவின் இசை
15ஆம் நூற்றாண்டிற்கு முன்பு இருந்த மாண் தீவின் இசையை பற்றி சிறிதே தீர்மானிக்க இயலும். அப்போது இதில் பரவலாக பயன்படுத்தப்பட்ட இசைக்கருவிகள் உளுரமும் யாழும் ஆகும். இவ்விசை செல்திக்கு இசை, நார்சுக இசை மற்றும் வேறு சில இசை பாரம்பரியங்களை மிகவும் அழகாகவும் இனிமையாகவும் பிரதிபலிக்கக்கூடிய ஒரு இசைவகை ஆகும்.
பகுப்பு:இசை
ராதா காதல் வராதா
ராதா காதல் வராதா 1989 இல் வெளிவந்த தமிழ்த் திரைப்படமாகும். மோகன்குமார் நடித்த இப்படத்தை கே. தீனதயாளன் இயக்கினார்.
வெளி இணைப்புகள்
பகுப்பு:1989 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:செந்தில் நடித்த திரைப்படங்கள்
தேசிய நெடுஞ்சாலை 8இ (இந்தியா)
தேசிய நெடுஞ்சாலை 8இ (NH 8E) குஜராத் மாநிலத்திலுள்ள தேசிய நெடுஞ்சாலைகளில் ஒன்றாகும். இந்த நெடுஞ்சாலை டவர்க மற்றும் பவன்நகர் போன்ற பகுதியை 445 கிமீ (227 மைல்) தொலைவில் இணைக்கிறது.
மேற்கோள்கள்
பகுப்பு:இந்திய தேசிய நெடுஞ்சாலைகள்
ஜினி குறியீடு
ஜினி குணகம் (Gini coefficient) அல்லது ஜினி குறியீடு (Gini index) அல்லது ஜினி விகிதம் (Gini ratio) என்பது ஒருநாட்டு குடிமக்களின் வருவாய் சமனின்மை அளக்க உதவும் ஒரு குறியீடு. மக்களுக்கிடையில் உள்ள பொருளாதார ஏற்றத்தாழ்வுகளை அளக்க இக்குறியீடே அதிகமாக பயன்படுத்தப்படுகிறது. இக்குறியீட்டின் மதிப்பு சுழிக்கும் (0)-வுக்கும் ஒன்றுக்கும் (1)-க்கும் இடைப்பட்டதாக இருக்கும். 0 என்பது முழு சமநிலையை குறிக்கும், அதாவது அந்நாட்டில் வாழ்பவர்கள் அனைவருடைய வருவாயும் சமம். 1 என்பது முழுக்க சமமின்மையை குறிக்கும். அதாவது அந்நாட்டின் மொத்த வருவாயும் ஒருவருடையதே. வேறு யாருக்கும் வருமானமே இல்லை என்று பொருள்.
குறிப்புகளும் மேற்கோள்களும்
பகுப்பு:மனித மேம்பாட்டுச் சுட்டெண்
கருப்பு மோலி மீன்
கருப்பு மோலி என்பது மோலி என்ற பேரினத்தைச் சேர்ந்த மீனினம் ஆகும். இது கருப்பு நிறத்தில் இருப்பதால் கருப்பு மோலி அல்லது கருமோலி என்று பெயர் பெற்றது. எனினும் தேர்ந்தெடுத்த இனப்பெருக்கம் காரணமாக இது பல்வேறு நிறங்களில் காணப்படுகின்றது. இது புழுபூச்சிகள், கணுக்காலிகள், தாவர உணவுகள், உலர் உணவுகள் ஆகியவற்றை உண்ணுகின்ற ஓர் அனைத்துண்ணி வகை மீனாகும்.
இவை 10 செ.மீ. நீளம் வரை வளரக்கூடியது. இம்மீன்கள் இனப்பெருக்கம் குட்டி ஈனும் முறையில் நடை பெறுகிறது. ஒவ்வொரு இனப்பெருக்கத்தின்போதும் 20 முதல் 60 மீன் குஞ்சுகளைப் பெற்றெடுக்கின்றன.
மேற்கோள்கள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள் பகுப்பு:மீன்கள் பகுப்பு:அலங்கார மீன்கள்
வடகொரியாவின் வரலாற்றுக் காலக்கோடு
இவற்றையும் பார்க்க
பகுப்பு:வட கொரியா பகுப்பு:காலக்கோடுகள் பகுப்பு:கொரிய வரலாறு
தற்கால இஸ்லாமிய சிந்தனை (நூல்)
தற்கால இஸ்லாமிய சிந்தனை என்பது பேராசிரியர் முஹம்மத் ஸாலிஹ் முஹம்மத் அனஸ் அவர்களால் எழுதப்பட்ட ஒரு மெய்யியல் நூல் ஆகும். இந்த நூல் தற்கால இஸ்லாமிய சிந்தனையாளர்களின் கருத்துக்களை விபரித்து, விமர்சித்து ஆய்வு செய்கிறது. குறிப்பாக இசுலாமும் நவீனத்துவம், தேசியவாதம், பகுத்தறிவு, அறிவியல், புத்தியுர்ப்புவாதம் ஆகிய முனைகளை ஆய்கிறது.
மேற்கோள்கள்
பகுப்பு:இசுலாமிய மெய்யியல் பகுப்பு:மெய்யியல் தமிழ் நூல்கள் பகுப்பு:இசுலாம் பற்றிய தமிழ் நூல்கள் பகுப்பு:2007 தமிழ் நூல்கள்
நாகரிகத்தின் தொட்டில்
நாகரிகத்தின் தொட்டில் என்னும் சொல், தற்போதுள்ள தொல்லியல் தரவுகளின் அடிப்படையில் நாகரிகம் உருவானதாகக் கருதப்படும் இடத்தைக் குறிக்கும். தற்காலச் சிந்தனைகளின்படி, நாகரிகத்துக்குத் தனியொரு தொட்டில் கிடையாது. பல நாகரிகங்கள் இணையாக வளர்ச்சி அடைந்துள்ளன. இவற்றுள் மெசொப்பொத்தேமியாவையும், பண்டைய எகிப்தையும் உள்ளடக்கிய பகுதியே மிகப் பழையது என நம்பப்படுகின்றது. இந்தியாவின் சிந்து-கங்கைச் சமவெளிப் பகுதி, சீனாவின் மஞ்சள் ஆற்றுப் பகுதி போன்ற பெரிய ஆற்றுப் பள்ளத்தாக்குப் பகுதிகளில் வாழ்ந்த பண்பாடுகள் மத்தியிலும் பிற நாகரிகங்கள் உருவாகின. அண்மைக் கிழக்கினதும், கிழக்காசியாவினதும் தொடக்ககால நாகரிகங்களிடையே எந்த அளவுக்குச் செல்வாக்குகள் இருந்தன என்பது தொடர்பில் முரண்பட்ட கருத்துக்களே நிலவுகின்றன. இடையமெரிக்க நாகரிகங்களும், குறிப்பாக இன்றைய மெக்சிக்கோவில் உருவானவையும், இன்றைய பெரு நாட்டில் உருவான நோர்ட்டே சிக்கோ நாகரிகமும் யூரேசிய நாகரிகங்களில் இருந்து வேறுபட்டுத் தனியாகவே உருவானதாக அறிஞர்கள் ஏற்றுக்கொள்கின்றனர்.
எழுத்தின் பயன்பாடு, நகரங்கள், வகுப்பு அடிப்படையிலான சமூகம், வேளாண்மை, விலங்கு வளர்ப்பு, பொதுக் கட்டிடங்கள், உலோகவியல், பெரிய அளவிலான கட்டிடக்கலை போன்ற பல்வேறு விடயங்களின் அடிப்படையில் அறிஞர்கள், நாகரிகத்துக்கு வரைவிலக்கணம் கூறுகின்றனர். நாகரிகத்தின் தொட்டில் என்னும் தொடர் பல்வேறு பண்பாடுகளுக்கும், பகுதிகளுக்கும் பயன்படுத்தப்பட்டு வருகிறது. குறிப்பாக, அண்மைக் கிழக்கின் செம்புக்காலப் பண்பாடும் (உபெயிட் காலம்) பிறைவடிவச் செழிப்புப் பகுதியும், பண்டைய இந்தியாவும் சீனாவும், இவ்வாறாக அழைக்கப்படுவனவற்றுள் அடங்குகின்றன. தனியான வளர்ச்சி அல்ல என்பதைப் புரிந்துகொண்டிருந்தாலும், பண்டைய அனத்தோலியா, லேவன்ட், ஈரானியச் சமவெளி ஆகிய பகுதிகளுக்கும் மேற்கத்திய நாகரிகத்தின் முன்னோடியான பண்டைக் கிரேக்கத்துக்கும் கூட இத்தொடர் பயன்படுகின்றது.—even when such sites are not understood as an independent development of civilization, as well as within national rhetoric.
கருத்தாக்கத்தின் வரலாறு
"நாகரிகத்தின் தொட்டில்" என்னும் கருத்துரு விவாதத்துக்கு உரிய விடயமாகவே உள்ளது. ஏதாவது ஒன்று அதன் தொடக்க நிலையில் பாதுகாக்கப்படுகின்ற அல்லது வளர்க்கப்படுகின்ற ஒரு இடம் அல்லது பகுதியை உருவகமாகத் தொட்டிலுக்கு ஒப்பிடுவதை, இசுப்பென்சர் முதலில் பயன்படுத்தியதாக ஆக்சுபோர்டு ஆங்கில அகரமுதலி கூறுகிறது. சார்லசு ரோலின்சு என்பவர் 1734 இல் எழுதிய பண்டைய வரலாறு (Ancient History) என்னும் நூலில் "புனித தேசத்தின் தொட்டிலாக முதலில் இருந்த எகிப்து" என்னும் தொடர் காணப்படுகின்றது.
நாகரிகத்தின் எழுச்சி
பல ஆயிரம் மக்களுடன் கூடிய முதல் முந்திய நகர்ப்புறக் குடியிருப்புக்கள் புதிய கற்காலத்தில் தோன்றின. பல பத்தாயிரம் மக்களைக் கொண்ட முதல் நகரங்கள், கிமு 31 ஆம் நூற்றாண்டில் உருவான "மெம்பிசு", "உருக்" என்பவை.
கடந்த காலத்தின் பதிவுகள் வருங்காலத் தலைமுறையினருக்காக வைக்கத் தொடங்கிய பின்னரே வரலாற்றுக் காலத்தை வரலாற்றுக்கு முந்திய காலத்தில் இருந்து பிரித்துப் பார்க்க முடிந்தது. நாகரிகத்தின் தொடக்கத்தை எழுத்துக்கு முந்திய குறியீடுகளில் இருந்து எழுத்து உருவானதுடன் பொருத்துவதாயின், அண்மைக் கிழக்கில் புதிய கற்காலத்துக்கும், வெண்கலக் காலத்துக்கும் இடைப்பட்ட இடை மாறு காலமான கிமு நான்காம் ஆயிரவாண்டைச் சேர்ந்த செப்புக் காலமும்; கிமு 3300 காலப் பகுதிக்குரிய சிந்துவெளியின் அரப்பாவில் எழுத்துக்கு முந்திய குறியீடுகளின் வளர்ச்சியும் நாகரிகத் தொடக்கத்தைக் குறிப்பதாகக் கொள்ள முடியும்.
மேற்கோள்கள்
பகுப்பு:நாகரிகங்கள்
சாம் அ. சபாபதி
சாமுவேல் அரியரத்தினம் சபாபதி (Samuel Ariaretnam Sabapathy, 6 செப்டம்பர் 1898 – 12 பெப்ரவரி 1964 ) இலங்கைத் தமிழ் வழக்கறிஞரும், முதலாவது யாழ்ப்பாண முதல்வரும் ஆவார். இவர் யாழ்ப்பாண நகரசபைத் தலைவராகவும் பதவி வகித்துள்ளார்.
இளமைக்காலம்
சபாபதி 1898ம் ஆண்டு செப்டெம்பர் 6ம் தேதி பிறந்தார். இவரது தந்தையார் வரணியைச் சேர்ந்த கனகசபைப்பிள்ளை, தாயார் அன்னம்மா. இவரது உடன்பிறந்தாரான எஸ். குலேந்திரன் முன்னாள் யாழ்ப்பாண ஆயர் ஆவார். யாழ் பரி யோவான் கல்லூரியில் கல்வி கற்ற இவர் கல்லூரியின் மாணவர் தலைவராகவும் பணியாற்றினார். விளையாட்டுக்களில் ஆர்வம் கொண்டிருந்த சபாபதி, கல்லூரியின் துடுப்பாட்டக் குழுத் தலைவராக இருந்ததுடன், கால்பந்தாட்டக் குழுவிலும் சேர்ந்து விளையாடினார். சபாபதி தொல்புரத்தைச் சேர்ந்த நாகலிங்கம் என்பவரின் மகளான கனகேஸ்வரியை மணம் புரிந்தார். இவர்களுக்கு பத்மினி என்னும் மகள் உள்ளார்.
தொழில்
சபாபதி தனது கல்வியை முடித்துக்கொண்டு குற்றவியல் சட்டத்தில் சிறப்புத் தகைமை பெற்ற சட்டத்தரிணியாக சட்டத்தொழிலில் நுழைந்தார். இவர் யாழ்ப்பாணத்திலேயே பணியாற்றினார். யாழ்ப்பாண நகர சபை உறுப்பினராகத் தெரிவு செய்யப்பட்ட இவர், 1937 தொடக்கம் 1939 வரை நகர சபைத் தலைவராகப் பதவி வகித்தார். 1949ல் யாழ்ப்பாணம் மாநகர சபையாகத் தரமுயர்த்தப்பட்டபோது, சபாபதி அதன் முதல் நகர முதல்வரானார். யாழ்ப்பாணப் பொது நூலகம், சுப்பிரமணியம் பூங்கா, நல மையங்கள்/ மகப்பேற்று மருந்தகங்கள் போன்ற பல வசதிகள் இவர் காலத்தில் உருவாயின. பொது நூலகத்துக்கான அடிக்கல் 1953 மார்ச் 29 அன்று இவரால் நாட்டப்பட்டது.
இறப்பு
சபாபதி 1964 பெப்ரவரி 12 ஆம் தேதி தனது 66 ஆவது வயதில் காலமானார்.
எட்வார்ட் பால்
எட்வார்ட் பால் (Edward Ball ), பிறப்பு: பிப்ரவரி 10 1859, இறப்பு: சூலை 31 1917), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று முதல்தர துடுப்பாட்டப் போட்டிகளில் கலந்து கொண்டுள்ளார். 1880-1881 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
எட்வார்ட் பால் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 1 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1859 பிறப்புகள் பகுப்பு:1917 இறப்புகள் பகுப்பு:கிலெளசெஸ்டர்சையர் துடுப்பாட்டக்காரர்கள்
சித்திகுர் ரஹ்மான்
சித்திகுர் ரஹ்மான்  (Siddiqur Rahman), பிறப்பு: டிசம்பர் 30 1977, வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டி 1, ஏ-தர போட்டிகள் இரண்டு ஆகியவற்றில் கலந்து கொண்டுள்ளார்.
பகுப்பு:வங்காளதேசத் துடுப்பாட்டக்காரர்கள் பகுப்பு:1977 பிறப்புகள் பகுப்பு:வாழும் நபர்கள்
கட்டற்ற சந்தைமுறை
கட்டற்ற சந்தை (Free market) எனும் சந்தைமுறையில், பொருட்கள், சேவைகளின், விலையை தீர்மானிப்பது விற்பவர், வாங்குபவருக்கிடையேயான உடன்பாடு மட்டுமே. அரசுக்கோ, வேறு அதிகாரமையத்திற்கோ விலை தீர்மானிப்பதில் இடம் இல்லை. இச்சந்தை முறையில் கேள்வியும் நிரம்பலும் வெளிக்காரணிகளின் தலையீடு இன்றி அமைகிறது. இச்சந்தைமுறை முதலாளித்துவர்களின் விருப்ப சந்தை முறையாக பொதுவாக அடையாளம் காணப்பட்டாலும், சந்தை அரசின்மைவாதிகள், சந்தைப் பொதுவுடைமைவாதிகள், கூட்டுறவு இயக்கத்தினர், லாபப்பகிர்வை ஆதரிப்போர் போன்றோரும் இதனை உகந்த சந்தைமுறையாக ஏற்றுக்கொள்கின்றனர்.
சாயமலை மலைச்சாமி என்ற இராமர் கோயில்
சாயமலை இராமர் கோயில் தமிழ்நாட்டில் திருநெல்வேலி மாவட்டம், சாயமலை ஆராய்ச்சிபட்டி என்னும் ஊரில் அமைந்துள்ள ராமர் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. மரபு சாராத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:திருநெல்வேலி மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அனிதா பாதல்
அனிதா பாதல் அல்லது அனிதா படெல்  என்பவர் இந்தியா வின் இராசத்தான் மாநிலத்தின் பாரதிய ஜனதா கட்சி யைச் சேர்ந்த அரசியல்வாதி ஆவார். இவர் ராஜஸ்தான் சட்டமன்ற த்திற்கு அஜ்மீர் தெற்கு தொகுதியில் இருந்து தேர்ந்தெடுக்கப்பட்டவர்.
மேற்கோள்கள்
பகுப்பு:ராஜஸ்தான் அரசியல்வாதிகள் பகுப்பு:வாழும் நபர்கள் பகுப்பு:1972 பிறப்புகள்
ஹொங் ஹாம் குடா
ஹொங் ஹாம் குடா (Hung Hom Bay) என்பது ஹொங்கொங், கவுலூன் பகுதியில் ஹொங் ஹாம் நகரத்தை அண்டியிருக்கும் (இருந்த) ஒரு குடாவாகும். இது ஹொங்கொங்கின் இயற்கை துறைமுகங்களில் ஒன்றான விக்டோரியா துறைமுகம் கடலோடு இணைந்தப் பகுதியாகும்.
வரலாறு
பிரித்தானியர் ஹொங்கொங்கை கைப்பற்றியக் காலமான 1850 ஆம் ஆண்டு முதலே இந்த குடா கடல் பரப்பு, பலமுறை கடலை நிரப்பி நிலம் மீட்பு திட்டங்களுக்கு உள்ளானது. 1996 ஆண்டு காலவரையில் இந்த குடாப் பகுதி கிட்டத்தட்ட மறைந்த நிலையை அடைந்தது. இந்த குடா கடல் பரப்போரமாக இருந்த பாறைகள் மலைக்குன்றுகள் போன்றனவும் தரைமட்டமாக்கப்பட்டு உருவான பகுதிகளே தற்போது சிம் சா சுயி கிழக்கு மற்றும் ஹொங் ஹாம் எம்டிஆர் தொடருந்தகம் அமைக்கப்பட்டிருக்கும் இடம் போன்றவைகளாகும்.
தற்போது மீதமுள்ள குடா பகுதியும் தொடர்ந்து மேற்கொள்ளப்பட்டு வரும் கட்டட நிர்மாணப் பணிகளுக்காக நிரப்பப்பட்டு வருகிறது.
பகுப்பு:ஹொங்கொங்கில் உள்ள குடாக்கள் பகுப்பு:கவுலூன் பகுப்பு:விக்டோரியா துறைமுகம்
நாகர்கோவில் மாநகராட்சி
நாகர்கோவில் மாநகராட்சி தமிழ்நாட்டில் உள்ள கன்னியாகுமரி மாவட்டத்தின் நிர்வாகத் தலைமையிட நகரமான நாகர்கோவிலில் அமைந்துள்ளது. இம்மாநகராட்சி கன்னியாகுமரியியின் வடக்கே 18 கிலோ மீட்டர் தொலைவில் அமைந்துள்ளது. நாகர்கோவில் மாநகராட்சி 52 உறுப்பினர்களைக் கொண்ட மன்றமாக செயல்படுகிறது. இது தமிழக மாநகராட்சிகளில் ஒன்றாகும். தற்போது கோட்டாறு, ஆசாரிப்பள்ளம், இளங்கடை போன்ற பகுதிகள் நாகர்கோவில் மாநகராட்சிப்பகுதியில் உள்ள முக்கிய இடங்கள் ஆகும்.இந்த மாநகராட்சியின் ஆண்டு வரி வருவாய் 81 கோடி ரூபாய் ஆகும்.
வரலாறு
1920-இல் நாகர்கோவில் திருவிதாங்கூர் சமஸ்தானத்தின் ஆட்சிப் பகுதியில் இருந்த போது நாகர்கோவில் நகராட்சி நிறுவப்பட்டது. 1947-இல் நாகர்கோவில் நகராட்சியை மூன்றாம் நிலை நகராட்சியாக தரம் உயர்த்தப்பட்டது.
திருவிதாங்கூர் சமஸ்தானத்தின் பகுதியாக இருந்த கன்னியாகுமரி மாவட்டம், குமரி விடுதலைப் போராட்டத்தின் விளைவாக, 1 நவம்பர் 1956 அன்று தமிழ்நாட்டுடன் இணைக்கப்பட்டது. தமிழ்நாட்டின் மாவட்டமாக மாறிய போது, 1956-இல் நாகர்கோவில் நகராட்சியை இரண்டாம்நிலை நகராட்சியாகவும், பின்னர் 1961-இல் முதல்நிலை நகராட்சியாகவும் தரம் உயர்த்தப்பட்டது. பின்னர் 12 அக்டோபர் 1978-இல் தேர்வுநிலை நகராட்சியாகவும், 30 மே 1988 முதல் சிறப்பு நிலை நகராட்சியாக தரம் உயர்த்தப்பட்டது.
பின்பு 2019ஆம் ஆண்டு மாநகராட்சியாக தரம் உயர்த்த தமிழக முதல்வர் எடப்பாடி க. பழனிசாமி அறிவித்துள்ளார். இம்மாநகராட்சி 52 மாமன்ற உறுப்பினர்களைக் கொண்டது.
நிர்வாகப் பகுதிகள்
24.27 சதுர கிலோ மீட்டர் பரப்பு கொண்ட நாகர்கோவில் மாநகராட்சி, முந்தைய நாகர்கோவில் கிராமம், வடிவீஸ்வரம் கிராமம், வடசேரி கிராமம், நீண்டகரை கிராமங்களைக் கொண்டிருந்தது. தற்போது ஆசாரிப்பள்ளம் பேரூராட்சிப் பகுதியை நாகர்கோவில் நகராட்சிப் பகுதியில் இணைக்கப்பட்டுள்ளது. மாநகராட்சி 52 உறுப்பினர்கள் கொண்ட மன்றமாக செயல்படுகிறது.
2021-இல் இணைக்கப்பட்ட பகுதிகள்
அக்டோபர், 2021 முதல் நாகர்கோவில் மாநகராட்சியுடன் கன்னியாகுமரி மாவட்டத்தின் தெங்கம்புதூர் மற்றும் ஆளுர் பேரூராட்சிகள் முழுமையாக இணைக்கப்படுகிறது.
மக்கள் தொகையியல்
2011-ஆம் ஆண்டின் மக்கள் தொகை கணக்கெடுப்பின் படி, நாகர்கோவில் மாநகராட்சியின் மக்கள் தொகை 2,24,849 ஆகும். மக்கள் தொகையில் ஆண்கள்	1,09,938; பெண்கள்	1,14,911 ஆக உள்ளனர். எழுத்தறிவு விகிதம் 94.99% ஆகும். மொத்த எழுத்தறிவு உடையவர்கள் 1,94,361 ஆகும். அதில் ஆண்கள்	96,454 நபர்களும்; பெண்களில்	97,907 பேரும் எழுத்தறிவு உடையவர்கள். பாலின விகிதம் 1,000 ஆண்களுக்கு 1045 பெண்கள் வீதம் உள்ளனர்.
மக்கள் தொகையில் இந்துக்கள்	1,37,301 (61.06%), கிறித்தவர்கள்	 67,329 (29.94%), இசுலாமியர்கள்	19,982	(8.89%), பௌத்தர்கள் 38 (0.02%), சமனர்கள் 42, சீக்கியர்கள் 25 மற்றும் சமயம் குறிப்பிடாதவர்கள் 132 ஆக உள்ளனர்.
மாநகராட்சி தேர்தல், 2022
2022-ஆம் ஆண்டில் நாகர்கோவில் மாநகராட்சியின் 52 மாமன்ற உறுப்பினர்களுக்கான தேர்தல் நடைபெற்றது. தேர்தலில் திமுக கூட்டணி 32 வார்டுகளையும், பாரதிய ஜனதா கட்சி 11 வார்டுகளையும், அதிமுக 7 வார்டுகளையும், சுயேச்சைகள் 2 வார்டுகளையும் கைப்பற்றினர். மேயர் & துணை மேயர் தேர்தலில் திமுகவின்  மகேஷ் மற்றும் மேரி பிரின்சு தேர்வு செய்யப்பட்டனர்.
ராசாத்தி கல்யாணம்
ராசாத்தி கல்யாணம் 1989 இல் வெளிவந்த தமிழ்த் திரைப்படமாகும். வெற்றி நடித்த இப்படத்தை வி. பி. சுந்தர் இயக்கினார்.
வெளி இணைப்புகள்
பகுப்பு:1989 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:எம். எஸ். விஸ்வநாதன் இசையமைத்த திரைப்படங்கள் பகுப்பு:டெல்லி கணேஷ் நடித்த திரைப்படங்கள்
கல்வி மேலாண்மை
கல்வி மேலாண்மை என்பது மனித வளத்தின் மூலமும் பொருட்களின் மூலமும் நிறுவனத்தின் இலக்குகளை தீர்மானித்து திட்டமிட்டு கட்டுப்படுத்தி இயக்குவதும் மதிப்பீடு செய்வதும் ஆகும்.. கல்வி மேலாண்மையில் மாந்தரின் சிந்தனை, ஆற்றல், பயன்பாடு, கால எல்லை ஆகிய கூறுகள் உள்ளன.
கல்வி என்பதுஅறிவு, திறன்கள், விழுமியங்கள், தன்னம்பிக்கை, பழக்க வழக்கங்கள், மனப்பான்மைகள் ஆகியவற்றைக் கற்றல் பட்டறிவோடு வளர்க்கும் சமூகநிகழ்வாகும். கல்வி அமைப்பு, தொழில்முறைக் கல்வியாளர்கள், கல்வி நிறுவனங்கள், அரசு அமைச்சகம், கல்விப் பணியாளர் ஒன்றியங்கள், சட்ட வாரியங்கள், கல்வி முகமைகல், பள்ளிகள், கல்லுரிகள், பல்கலைக்கழகங்கள் ஆகியன அடங்கிய சூழல் அமைப்பாகும். கல்விக்குழுவில் அரசியல் தலைவர்கள், கல்வி நிறுவன முதல்வர்கள், கல்வி கற்பிக்கும் பணியாளர்கள், கல்விசாரா பணியாளர்கள், கல்வி ஆட்சியாளர்களளாகியோர் ஒருங்கிணைந்துப் பணிபுரிந்து கல்வியைச் செழுப்படுத்தி வளப்படுத்துவர். கல்வி மேலாண்மை கல்வியின் தொடக்கநிலை முதல் பல்கலைக்கழக மட்டம் வரை அனைத்து மட்டங்களிலும் வேண்டப்படுகிறது; மேலாண்மை திட்டமிடல், ஒருங்குதிரட்டல், நடைமுறைப்படுத்தல், மீள்பார்வையிடல், மதிப்பீடு செய்தல், நிறுவனத்தைக் கட்டிகாத்தல் ஆகிய பணிகளை மேற்கொள்கிறது.
உட்கூறுகள்
மனித வளங்கள்
உடல், பொருள் வளங்கள்
சிந்தனை வளங்கள்
பணிகள்
மேலாளர் இருக்கின்ற வளங்களைக் கொண்டு நோக்கம் அமைத்து சிறப்பான கட்டமைப்பைத் தருதல், திட்டமிடல், செயல்பாடுகளை அமைத்தல், குழு வேலையாக செயல்பாடுகளை ஒருங்கமைத்தல், பணிகள் பற்றிய விளக்கம் தரல், மேலும், பணிகளை அமைத்து வேலையைப் பகிர்ந்தளித்தல் ஆகிய பணிகளை மேலாளவேண்டும்.
மேலும் படிக்க
பகுப்பு:துப்புரவு முடிந்த தஞ்சாவூர் மாவட்ட ஆசிரியர்கள் தொடங்கிய கட்டுரைகள் பகுப்பு:மேலாண்மை பகுப்பு:கல்வி
எம்மெலீ டெ ஃபாரஸ்ட்
எம்மெலீ சார்லட்-விக்டோரியா டெ ஃபாரஸ்ட்  (Emmelie Charlotte-Victoria de Forest, பிறப்பு 28 பெப்ரவரி 1993; இயற்பெயர் எம்மெலீ கங்ஸ்ட்ரோம், Emmelie Engström), ஒரு டேனியப் பாடகி ஆவார். 2013இல் சுவீடனின் மால்மொவில் நடந்த யூரோவிசன் பாடல் போட்டியில் டென்மார்க் சார்பாக பங்கேற்று கண்ணீர்த்துளிகள் மட்டுமே எனப்பொருள்படும் ஒன்லி டியர்டிராப்சு என்ற பாடலின் மூலம் போட்டியில் வெற்றி பெற்றார்.
புகழ்பெற்ற யூனிவர்சல் மியூசிக் நிறுவனத்தில் மார்ச்சு 25, 2013இல் இணைந்த ஃபாரஸ்டின் முதற்தொகுப்பு ஒன்லி டியர்டிராப்ஸ் மே மாதம் வெளிவரவுள்ளது.
வெளி இணைப்புகள்
பகுப்பு:இசைக் கலைஞர்கள் பகுப்பு:டேனிசியப் பாடகிகள் பகுப்பு:1993 பிறப்புகள்
ராய்காஞ்ச் பறவைகள் சரணாலயம்
அமைவிடம்
இந்தப் பறவைகள் சரணாலயம் ராய்காஞ்ச் நகரிலிருந்து 4 கிலோமீட்டர்கள் தொலைவில் அமைந்துள்ளது. ராய்காஞ்ச் நகரானது கொல்கத்தாவிலிருந்து 425 கிலோமீட்டர்கள் தொலைவிலும், சிலிகுரி நகரிலிருந்து 181 கிலோமீட்டர்கள் தொலைவிலும் அமைந்துள்ளது.
காலநிலை
இச்சரணாலயத்தின் வெப்பநிலை கோடைக்காலத்தில் 38° முதல் 21° வரையிலும், குளிர்காலத்தில் 23° முதல் 6° வரையிலும் இருக்கும். வருடாந்திர சராசரி மழையளவு (ஜூலை முதல் செப்டம்பர் வரை) 1,550 மில்லிமீட்டர்கள் ஆகும்.
பாட்னா சாகிப் விழா
பாட்னா சாகிப் விழா (Patna Sahib Mahotsav) என்பது இந்தியாவின் பாட்னாவில் ஆண்டுதோறும் இரண்டு நாள் நடைபெறும் கலாச்சார நிகழ்வு ஆகும். இது பீகார் அரசாங்கத்தின் சுற்றுலாத் துறையால் ஏற்பாடு செய்யப்படுகிறது. இது வழக்கமாக பத்தாவது சீக்கிய குருவான குரு கோவிந்த் சிங்கின் பிறப்பிடமான தக்த் ஸ்ரீ பாட்னா சாகிப் அருகே வைசாக்கியைச் சுற்றிக் கொண்டாடப்படுகிறது.
கண்ணோட்டம்
விழாவின் முதல் நிகழ்வு 2008ஆம் ஆண்டு பைசாகிக்கு முன்னதாக மனோஜ் கமாலியா அரங்கில் மங்கள் தலாப்பில் தொடங்கப்பட்டது. அப்போதிருந்து, பீகார் அரசாங்கத்தின் நாட்காட்டியில் இது ஒரு வருடாந்திர நிகழ்வாகக் குறிக்கப்பட்டது. இருப்பினும், 2009-ல், 2009 இந்திய பொதுத் தேர்தல் காரணமாக இந்த நிகழ்வு கொண்டாடப்படவில்லை. 2014-ல், 2014 இந்தியப் பொதுத் தேர்தலின் காரணமாக இது மீண்டும் மறுதிட்டமிடப்பட்டு, இதன் பிறகு மே 30-31 அன்று கொண்டாடப்பட்டது. முதல் முறையாக இது ஸ்ரீ கிருஷ்ணா நினைவு மண்டபத்தில் நடைபெற்றது.
மேற்கோள்கள்
பகுப்பு:பீகாரின் பண்பாடு
பசவ பிரேமானந்த்
பசவ பிரேமானந்த் (Basava Premanand, பெப்ரவரி 17, 1930 - அக்டோபர் 4, 2009) உலகெங்கும் அறியப்பட்ட இந்திய கேரளத்தைச் சேர்ந்த பகுத்தறிவாளரும் இறைமறுப்பாளரும் ஆவார்.
வாழ்க்கை வரலாறு
பிரேமானந்த் கேரளத்தின்கோழிக்கோட்டில் பிறந்தார். அவரது பெற்றோர்கள் இறையியல் சமூகத்தின் உறுப்பினர்கள்.
1940களில், பிரேமானந்த் வெள்ளையனே வெளியேறு இயக்கத்தில் பங்குபெற பள்ளிப்படிப்பை விட்டார். அடுத்த ஏழு ஆண்டுகள் சாந்திநிகேதன் போன்ற கல்வியமைப்பையொத்த சிறீ ச்டீலா குருகுலத்தில் படித்தார்.
1975 வாக்கில் இந்திய இறைமாந்தர் சத்திய சாயி பாபாவுடன் மோதி அவரது இறைத்தன்மையை பொய்மை என நிறுவுவதில் முழுநேரம் ஈடுபட்டார். அவர் தமது மந்திரவாத ஆற்றல்களை பயன்படுத்தி அத்தகைய இறைமாந்தரால் செய்துகாட்டுவதாகக் கூறப்படும் விந்தைகளை அறிவியல் வழியே செய்ய முடிவதைக் காட்டி விளக்கினார். "குரு உடைப்பாளர்கள் (Guru Busters)", என்ற பிரித்தானிய ஆவணப்படத்தில் பிரேமானந்த் மனித ஆற்றலுக்கு மீறியதாகக் கருதப்படும் உடலை அந்தரத்தில் மிதப்பது, உடலைத் துளைப்பது மற்றும் உயிருடன் புதைந்திருப்பது, விபூதி வரவழைப்பது, லிங்கம் வரவழைப்பது, முதுகில் அலகு குத்தி காரை இழுப்பது, தகதகக்கும் தீ குழிக்குள் நிதானமாக நடந்து செல்வது போன்ற விந்தை செயல்களை செய்து காட்டியுள்ளார்.
1982ஆம் ஆண்டில் மகாராட்டிர லோக் வித்யான் நடத்திய விஞ்ஞான் யாத்ரா (அறிவியலுக்கான நடை)யிலும் 1987ஆம் ஆண்டில் பாரத் ஜன் விஞ்ஞான் ஜாதாவிலும் பங்கு கொண்டு பகுத்தறிவு பரவலுக்கு வழிவகுத்தார்.
வெளியிணைப்புகள்
பகுப்பு:2009 இறப்புகள் பகுப்பு:1930 பிறப்புகள் பகுப்பு:மலையாள இறைமறுப்பாளர்கள் பகுப்பு:இந்திய இறைமறுப்பாளர்கள்
வர்தகு மாகாணம்
வர்தகு மாகாணம் (Wardag Province (د وردگ ولايت, ), also called  Wardag or simply Wardak Province) என்பது ஆப்கானிஸ்தானில் உள்ள முப்பத்து நான்கு மாகாணங்களில் ஒன்று. இந்த மாகாணமானது நாட்டின் மையப்பகுதியில் உள்ளது. இது எட்டு மாவட்டங்களாக பிரிக்கப்பட்டுள்ளது. மாகாணத்தின் மொத்த மக்கள் தொகையானது 567,600 ஆகும். மாகாணத்தின் தலைநகரம் மைதான் ஷார் ஆகும், மாகாணத்தில் அதிக மக்கள் தொகை கொண்ட மாவட்டம் சயாபாத் மாவட்டம். மாகாணத்தின் பெயர் ஆப்கான் அரசியலமைப்பிலும் ஐடிஎல்ஜி ஒப்புதல் பெற்ற ஆவணங்களின்படியும் வாடக் என்று மட்டுமே உள்ளது.
வரலாறு
பொதுவுடமைக் காலத்தில், வர்தகு மக்கள் பொதுவுடமை அரசாங்கத்திற்கு கணிசமான ஆதரவை வழங்கவில்லை. ஆப்கானிஸ்தானின் உள்நாட்டுப் போரின்போது வடக் மாகாணம் குறிப்பிடத்தக்கதாக இருந்தது, இது காபூலுடனும் அதன் விவசாய நிலங்களுக்கும் அருகாமையில் இருந்தது. உள்நாட்டுப் போர் காலத்தில்  1995ஆம் ஆண்டு குளிர்காலத்தில் மாகாணத்தின் பெரும்பகுதி தலிபானால் கைப்பற்றப்பட்டது.
2008 மற்றும் 2009 ஆம் ஆண்டுகளில் மைதான் வாடக் பகுதியின் பாதுகாப்பு நிலைமை சீர்குலைந்தது. முகமது ஓஸ்மான் தாரிக் எலியாஸ் எழுதிய ஒரு செய்தியின்படி, 2008ஆம் ஆண்டின் இறுதியில் லோகர் மற்றும் வாடக் ஆகிய இரண்டு பகுதிகளும் தலிபான் கட்டுப்பாட்டின் கீழ் இருந்தன. ஆப்கானித்தான் உள்துறை அமைச்சகமானது 2009 ஏப்ரலில்,  முழு மாகாணத்தையும் "இடர் மிகு" பகுதியாக  பட்டியலிட்டது.
நிலவியல்
வாடக் மாகாணமானது ஆப்கானிஸ்தானின் நடு மற்றும் கிழக்குப் பகுதியில் அமைந்துள்ளது. இதன் வடகிழக்குப் பகுதியில் பர்வனா மாகணமும், கிழக்கே காபுல் மாகாணம் லோகார் மாகாணம், தெற்கே கஜினி மாகாணம், மேற்கில் பாமியான் மாகாணம் போன்றவை உள்ளன. வாடக் மாகாணத்தின் தலைநகரமான மைதான் ஷார் நகரானது காபூலில் இருந்து சுமார் 35 கிமீ தொலைவில் உள்ளது. வாடக் மாகாணத்தின் பரப்பளவு 9,934 கிமீ2 ஆகும். பெரும்பாலான மக்கள் கிராமப்புற பகுதிகளில் வாழ்கின்றனர். காபூல்-காந்தார நெடுஞ்சாலையில் மிகவும் அதிக மக்கள் வசிக்கும் பகுதிகள் உள்ளன. மாகாணத்தின் மீதமுள்ள பகுதிகளானது மக்களடர்த்தி குறைந்த பகுதியாகும். மாகாணத்தில் புகழ்பெற்ற கணவாய்களாக யுனை கணவாய், ஹஜிகாக் கணவாய் போன்றவை உள்ளன.
அரசியலும், நிர்வாகமும்
மாகாணத்தின் தற்போதைய ஆளுநர் முகம்மது ஹலிம் ஃபிடாய் ஆவார். இவருக்கு முன்னதாக அப்துல்ஜப்பார் நயீமி என்பவர் இருந்தார். மாகாணத்தின் தலைநகரமாக மைதான் ஷார் நகரம் செயல்படுகிறது. மாகாணத்தின் அனைத்து சட்ட அமலாக்க நடவடிக்கைகளும் ஆப்கானிய தேசிய காவல்துறை (ஏஎன்பி) உடன் ஆப்கானிய தேசிய காவல்துறை (ஏஎன்பி) ஆகிய கையாள்கின்றன. மாகாண காவல்துறைத் தலைவர் காபூல் உள்துறை அமைச்சகத்தின் பிரதிநிதியாக உள்ளார். ஏஎன்பி உட்பட, மற்ற ஆப்கான் தேசிய பாதுகாப்பு படை (ஏஎன்எஸ்எப்) போன்றவற்றிற்கு நேட்டோ தலைமையிலான படைகளின் ஆதரவு உள்ளது.
கல்வி
thumb|2009 ஆம் ஆண்டில் வாடக் மாகாணத்தின் ஜல்ரே மாவட்டத்தில் ஒரு பள்ளி புதுப்பிக்கப்பட்டது வாடக் மாகாணத்தில் ஒட்டுமொத்த எழுத்தறிவு விகிதம் 25% ஆகும். மாகாணத்தில் சுமார் 251 துவக்க மற்றும் மேல்நிலை பள்ளிகள் உள்ளன. இப்பளிகளில் 105,358 மாணவர்கள் பயில்கின்றனர். இப்பள்ளிகளில் 2909 ஆசிரியர்கள் கற்பிக்கும் பணியில் ஈடுபட்டு வருகின்றனர்.
மக்கள்வைப்பாடு
thumb|வாடக் மாகாண மாவட்டங்கள் 2013 ஆண்டின்படி மாகாணத்தின் மக்கள் தொகை சுமார் 567,600 ஆகும். இது பெரும்பாலும் பழங்குடி மற்றும் கிராமப்புற மக்களைக் கொண்ட மாகாணமாகும். இன்ஸ்டிடியூட் ஃபார் தி ஸ்டடி ஆஃப் வார் நிறுவனத்தின் ஆய்வின்படி மொத்த மக்கள் தொகையில் 70 சதவிகிதம் பஷ்தூன் மக்கள், கசாரா மக்கள், தாஜிக் இன மக்கள்  உள்ளனர். மாகாணத்தின் வட மாவட்டங்களில் தாஜிக் மக்கள் முதன்மையாக வாழ்கின்றனர், அதே சமயம் கசாரா மக்கள் மாகாணத்தின் மேற்குப் பகுதியில் வசிக்கின்றனர். மேதியன் வார்டுக் என்னும் சியா இஸ்லாம்களைப் பின்பற்றும் பழங்குடியின மக்கள் சிறிய எண்ணிக்கையில்  குய்ஸில்பாஷ் பகுதியில் வாழ்கின்றனர். பஷ்டூன் பழங்குடியினரில் குல்சாய் (ஹொடாக் மற்றும் கரோடி வம்சங்கள்) மற்றும் வார்டுக் ஆகிய மக்கள் வாழ்கின்றனர்.
மேற்கோள்கள்
பகுப்பு:ஆப்கானித்தானின் மாகாணங்கள்
முக்கோணம்
முக்கோணம் அல்லது முக்கோணி (Triangle) என்பது மிகச் சிறிய எண்ணிக்கையுள்ள நேர்கோடுகளால் ஒரு பரப்பை அடைக்க வல்ல ஓர் அடிப்படையான வடிவம். வடிவக்கணித (கேத்திர கணித) அடிப்படை வடிவங்களில் ஒன்று. பெயருக்கு ஏற்றாற் போல் இவ்வடிவம் மூன்று கோணங்களையும் மூன்று உச்சிகளையும் நேர்கோடுகளாலான மூன்று பக்கங்களையும் கொண்ட, ஒரு தட்டையான இரு பரிமாண உருவமாகும்.
யூக்களிடியன் வடிவியலில் ஒரே நேர்கோட்டில் அமையாத மூன்று புள்ளிகள் ஒர் குறித்த முக்கோணத்தையும் தளத்தையும் வரையறுக்கின்றன.(இருபரிமாண யூக்ளிடியன் வெளி).
பக்க நீளங்கள் சார்பாக
முக்கோணங்களை, அவற்றின் பக்கங்களின் நீளங்கள் தொடர்பில் வகைப்படுத்தமுடியும். அவை பின்வருமாறு:-
உட்கோணங்கள் சார்பாக
முக்கோணங்களின் மிகப்பெரிய உட்கோணத்தின் அடிப்படையிலும், முக்கோணங்களை வகைப்படுத்தலாம்.
அடிப்படை உண்மைகள்
முக்கோணம் மூன்று பக்கங்களுடைய ஒரு பல்கோணமாகும்.
ஒரு முக்கோணத்தைச் சீராக விரிவடையச் செய்வதன் மூலம் மற்றைய முக்கோணத்தைப் பெறமுடியுமெனில், அவ்விரு முக்கோணங்களும் ஒத்த முக்கோணங்கள் எனக் கூறப்படுகின்றன. இதில் அம்முக்கோணங்களின் பக்கங்கள் விகிதசமனானவை. முக்கோணமொன்றின் நீளமான பக்கம், ஒத்த முக்கோணமொன்றின் நீளமான பக்கத்தின் இரண்டு மடங்காயின், முதல் முக்கோணத்தின் சிறிய பக்கமும் மற்ற முக்கோணத்தின் சிறியபக்கத்தின் இரண்டு மடங்காக இருக்கும். மூன்றாவது பக்கமும் அவ்வாறே மற்றதன் இரண்டு மடங்காகக் காணப்படும். அத்துடன் முதல் முக்கோணத்தின் ஏதாவது இரண்டு பக்கங்களுக்கிடையேயான விகிதம், இரண்டாவது முக்கோணத்தின் ஒத்த பக்கங்களுக்கிடையேயான விகிதத்துக்குச் சமனாகும். இரண்டு முக்கோணங்களின் ஒத்த கோணங்கள் ஒன்றுக்கொன்று சமனாக இருப்பின் மட்டுமே அவ்விரு முக்கோணங்களும் ஒத்தவையாக இருக்கும்.
செங்கோண முக்கோணங்களையும் ஒத்த முக்கோணங்கள் பற்றிய எண்ணக்கருவையும் பயன்படுத்தி, சைன், கோசைன் போன்ற திரிகோணகணிதச் சார்புகள் வரையறுக்கப்பட்டுள்ளன.
A, B, C என்பவற்றை உச்சிகளாகவும் α, β, γ என்பவற்றைக் கோணங்களாகவும் a, b, c ஆகியவற்றைப் பக்கங்களாகவும் கொண்ட முக்கோணத்தில், பக்கம் a கோணம் α வுக்கும், உச்சி A க்கும் எதிரேயுள்ளது. இதே போலவே ஏனைய பக்கங்களுமாகும். எனின்,
α, β, γ கோணங்களின் கூட்டுத்தொகை இரண்டு செங்கோணங்களுக்குச் சமன் அல்லது 180 பாகை ஆகும். (α + β + γ = 180 பாகை).
பைதகரசின் தேற்றத்தை எல்லா முக்கோணங்களுக்கும் பொருந்தக்கூடியவகையில் பொதுமைப்படுத்த முடியும். இது கோசைன் விதி என அழைக்கப்படும். இதன்படி:
முக்கோணம் தொடர்பான சைன் விதியின் படி,
இயல்பொத்தவை, ஒருங்கிசைவானவை
ஒரு முக்கோணத்தின் மூன்று கோணங்களும் அவற்றுக்கு ஒத்த மற்றய முக்கோணத்தின் கோணங்களுக்குச் சமனாக இருப்பின் அவை இயல்பொத்தவை அல்லது வடிவொத்தவை எனப்படும். அந்த முக்கோணங்களின் ஒத்த பக்கங்களின் நீளங்களிற்கிடையேயான விகிதங்கள் சமனாக இருக்கும், இந்தப்பண்பு இயல்பொப்புமையை நிறுவ போதுமானது.
இயல்பொத்த முக்கோணங்களின் சில பண்புகள்:
அளவிலும் வடிவத்திலும் சர்வ சமனாக இருக்கும் இரு முக்கோணங்கள் ஒருங்கசைவானவை எனப்படும். அனைத்து ஒத்தசோடி உட்கோணங்களும் சமனானவை, அனைத்து ஒத்தசோடிப் பக்கங்களும் ஒரே நீளத்தை கொண்டிருக்கும்.
இரு சோடி முக்கோணங்கள் ஒருங்கிசைவதற்கான நிபந்தனைகள்:
ப.கோ.ப: முக்கோணத்தின் இரு பக்கங்களின் நீளங்கள் அதற்கொத்த மற்றய முக்கோணத்தின் இரு பக்கங்களின் நீளத்திற்கு சமனாக இருக்க வேண்டும், அந்தப் பக்கங்களிற்கிடையேயான கோணம் இரு முக்கோணங்களிலும் சமனாக இருக்க வேண்டும்.
கோ.ப.கோ: முக்கோணத்தின் இரு கோணங்களும் அவற்றிற்கிடையேயான பக்கமும் மற்றய முக்கோணத்தின் இரு கோணங்களிற்கும் அவற்றிற்கிடையேயான பக்கத்திற்கும் சமனாக இருக்க வேண்டும்.
ப.ப.ப:முக்கோணத்தின் மூன்று பக்கங்களின் நீளங்களும் மற்றய முக்கோணத்தின் அதற்கொத்த பக்கங்களின் நீளங்களிற்கு சமனாக இருக்கவேண்டும்.
கோ.கோ.ப: ஒரு முக்கோணத்தின் இரு கோணங்களும் ஒரு பக்கமும் மற்றய முக்கோணத்தின் இரு கோணங்களிற்கும் குறித்த பக்கத்திற்கும் சமனாக இருக்கவேண்டும்.
செ.ப: இரு செங்கோண முக்கோணிகளில் ஒரு முக்கோணியின் செம்பக்கமும், ஒரு பக்கமும் முறையே மற்றய முக்கோணியின் செம்பக்கத்திற்கும் ஒரு பக்கத்திற்கும் சமனாக இருக்கவேண்டும்.
செங்கோண முக்கோணி
இதன் மறுதலையும் உண்மையானது, ஒரு முக்கோணத்தின் பக்கங்கள் மேற்படி சமன்பாட்டை சரி செய்தால் பக்கம் c இற்கு எதிர்ப்பக்கத்தில் செங்கோணம் அமைந்திருக்கும்.
செங்கோண முக்கோணத்தைப் பற்றிய வேறுசில உண்மைகள்:
முக்கோணத்தின் பரப்பைக் கணித்தல்
ஒரு முக்கோணத்தின் பரப்பளவு பின்வரும் சமன்பாட்டினால் தரப்படுகின்றது.
இங்கு S முக்கோணத்தின் பரப்பளவாகும்.
முக்கோணங்களின் பரப்பளவைக் கணிக்கப் பயன்படும் இன்னொரு சமன்பாடு எரோனின் வாய்ப்பாடு பின்வருமாறு:-
இங்கே s = 1/2 (a + b + c) அதாவது முக்கோணத்தின் சுற்றளவின் அரைவாசி.
மாற்றாக
இங்கே s மேலே வரையறுக்கப்பட்டபடியும், r முக்கோணத்தின் உள்வட்டத்தின் ஆரையுமாகும்.
வெளி இணைப்புகள்
பகுப்பு:வடிவவியல் வடிவங்கள்  பகுப்பு:முக்கோண வடிவவியல்
மலேசிய கூட்டரசு சாலைகள்
மலேசிய கூட்டரசு சாலைகள் (மலாய்: Sistem Jalan Persekutuan Malaysia; ஆங்கிலம்: Malaysian Federal Roads System); (சுருக்கம்: MES) என்பது மலேசியாவில் உள்ள கூட்டரசு சாலைகளின் வலையமைப்பாகும். இந்த அமைப்பு மலேசிய கூட்டரசு சாலைகளின் முதன்மையான வலையமைப்பை உருவாக்குகிறது.
மலேசியாவில் உள்ள அனைத்துக் கூட்டரசு சாலைகளும் (Federal Roads) மலேசிய பொதுப் பணி அமைச்சின் (Ministry of Works) (MOW) கீழ் உள்ளன.
அமைச்சர் செயல்பாடுகள் சட்டம் 1969 (Ministerial Functions Act 1969)-இன் படி; கூட்டரசு சாலைகள் சட்டம் 1959 (Federal Roads Act 1959)-இன் கீழ் அரசிதழில் வெளியிடப்பட்ட அனைத்து கூட்டாட்சி சாலைகளையும் திட்டமிடுதல்; உருவாக்குதல்; மற்றும் பராமரித்தல்; மலேசிய பொதுப் பணி அமைச்சின் பொறுப்பாகும்.
பொது
பெரும்பாலான கூட்டரசு சாலைகளின் திட்டங்கள் மலேசிய பொதுப்பணி துறையினால் (Jabatan Kerja Raya) (JKR) உருவாக்கப்பட்டு பராமரிக்கப் படுகின்றன. மலேசிய பொதுப்பணி துறை என்பது மலேசிய பொதுப் பணி அமைச்சின் கீழ் செயல்படும் நிறுவனங்களில் ஒன்றாகும்.
இதில் சபா மற்றும் சரவாக் மாநிலங்களுக்கு விதிவிலக்கு. இந்த இரண்டு மாநிலங்களிலும் மலேசிய பொதுப்பணி துறை என்பது அந்தந்த மாநில அரசாங்கத்தின் கீழ் உள்ளன.
மேலும் காண்க
பகுப்பு:மலேசியாவில் போக்குவரத்து‎
ராபர்ட் கோக்
ராபர்ட் கோக் (Robert Koch, டிசம்பர் 11, 1843 – மே 27, 1910) ஜெர்மானிய அறிவியலாளரும், மருத்துவரும் ஆவார். இவர் 1877 இல் பாசில்லஸ் ஆந்த்ராசிஸ் எனும் கோலுரு நுண்ணுயிர், 1882 இல் மைக்கோபாக்டீரியம் என்ற காச நோயை உருவாக்கும் நுண்ணுயிர், மற்றும் வைபிரியோ காலரா என்ற கொள்ளை நோயை உருவாக்கும் நுண்ணுயிர் ஆகியவற்றை வேறுபடுத்தியமைக்காகவும் கோக்கின் எடுகோள்களுக்காகவும் அறியப்படுகிறார்.
காச நோய் பற்றிய இவரது ஆய்வுக்காக 1905 இவருக்கு நோபல் பரிசு வழங்கப்பட்டது.
வெளி இணைப்புகள்
பகுப்பு:1843 பிறப்புகள் பகுப்பு:செருமானிய அறிவியலாளர்கள் பகுப்பு:நோபல் மருத்துவப் பரிசு பெற்றவர்கள் பகுப்பு:மருத்துவ வரலாறு பகுப்பு:செருமானியக் கண்டுபிடிப்பாளர்கள் பகுப்பு:1910 இறப்புகள் பகுப்பு:செருமானிய உயிரியலாளர்கள் பகுப்பு:நோபல் பரிசு பெற்ற செருமானியர்கள் பகுப்பு:செருமானிய மருத்துவர்கள்
மேல்அனுவம்பட்டு ஊராட்சி
மேல்அனுவம்பட்டு ஊராட்சி (Melannuvampattu Gram Panchayat), தமிழ்நாட்டின் கடலூர் மாவட்டத்தில் உள்ள மேல்புவனகிரி வட்டாரத்தில் அமைந்துள்ளது. இந்த ஊராட்சி, சிதம்பரம் சட்டமன்றத் தொகுதிக்கும் சிதம்பரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 929 ஆகும். இவர்களில் பெண்கள் 488 பேரும் ஆண்கள் 441 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கடலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சுருட்டல் ஊராட்சி
சுருட்டல் ஊராட்சி (Suruttal Gram Panchayat), தமிழ்நாட்டின் திருவண்ணாமலை மாவட்டத்தில் உள்ள வெம்பாக்கம் வட்டாரத்தில் அமைந்துள்ளது. இந்த ஊராட்சி, செய்யார் சட்டமன்றத் தொகுதிக்கும் ஆரணி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1241 ஆகும். இவர்களில் பெண்கள் 606 பேரும் ஆண்கள் 635 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
திருக்கோவலூர்ப் பண்பாட்டுக் கழகம்
கபிலர் பெயரில் ‘கபில வாணர்’ என்றும் 'கல்வி வள்ளல்' என்ற பெயரிலும் ஆண்டுதோறும் விருதுகள் வழங்கப்படுகின்றன.
== திருக்கோவலூர்ப் பண்பாட்டுக் கழகத்தில் வழங்கப்பட்ட கபிலர் விருது பட்டியல் ==
மேற்கோள்கள்
பகுப்பு:தமிழக விருதுகள் பகுப்பு:தமிழர் பண்பாடு
தென்பெரம்பூர் ஊராட்சி
தென்பெரம்பூர் ஊராட்சி (Thenperambur Gram Panchayat), தமிழ்நாட்டின் தஞ்சாவூர் மாவட்டத்தில் உள்ள தஞ்சாவூர் வட்டாரத்தில் அமைந்துள்ளது. இந்த ஊராட்சி, திருவையாறு சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1817 ஆகும். இவர்களில் பெண்கள் 935 பேரும் ஆண்கள் 882 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
ஜோர்தானில் சுற்றுலா
ஜோர்தானில் சுற்றுலா (ஆங்கிலம்: Tourism in Jordan ) ஜோர்டான் மத்திய கிழக்கில் ஒரு இறையாண்மை கொண்ட அரபு நாடு. ஜோர்தான் தெற்கே சவுதி அரேபியா, வடகிழக்கில் ஈராக், வடக்கே சிரியா, மேற்கில் இஸ்ரேல் மற்றும் பாலஸ்தீனம் ஆகியவற்றை எல்லைகளாக கொண்டுள்ளது. ஜோர்தான் மூலோபாய ரீதியாக ஆசியா, ஆப்பிரிக்கா மற்றும் ஐரோப்பாவின் குறுக்கே அமைந்துள்ளது. தலைநகரான அம்மான் ஜோர்தானின் அதிக மக்கள் தொகை கொண்ட நகரம் மற்றும் நாட்டின் பொருளாதார, அரசியல் மற்றும் கலாச்சார மையமாகும்.
உலகளாவிய புகழ்பெற்ற பெட்ரா (1985 முதல் யுனெஸ்கோ உலக பாரம்பரிய தளம், மற்றும் உலகின் புதிய ஏழு அதிசயங்களில் ஒன்று), ஜோர்டான் நதி, நெபோ மலை, மடாபா, ஏராளமான இடைக்கால மசூதிகள் மற்றும் தேவாலயங்கள் மற்றும் பழுதடையாத இயற்கை இடங்கள் ( வாடி இரம் மற்றும் ஜோர்டானின் வடக்கு மலைப் பகுதி போன்றவை) போன்ற வரலாற்று தளங்களை பார்வையிடுவது அதன் முக்கிய சுற்றுலா தலங்களில் அடங்கும். அத்துடன் கலாச்சார மற்றும் மத தளங்கள் மற்றும் மரபுகளை அவதானித்தல் ஆகியவற்றையும் கொண்டுள்ளது.
ஜோர்தான் சுகாதார சுற்றுலாவையும் வழங்குகிறது, இது சாக்கடல் பகுதி, கல்வி சுற்றுலா, நடைப் பிரயாணம், இசுநோர்கெலிங் மற்றும் இசுகூபா மூழ்கல் ஆகியவற்றில் அகபாவின் பவளப்பாறைகள், பாப்-கலாச்சார சுற்றுலா மற்றும் ஜோர்தானின் நகரங்களில் வணிகச் சுற்றுலா ஆகியவற்றை மையமாகக் கொண்டுள்ளது. 2009 ஆம் ஆண்டில் வந்த தோராயமாக 4.8 மில்லியன் சுற்றுலாப் பயணிகளில் பாதிக்கும் மேற்பட்டவர்கள் அரபு பயணிகள். முக்கியமாக வளைகுடாவின் அரபு நாடுகளிலிருந்து, தங்கள் விடுமுறைகளை ஜோர்தானில் கழிக்கத் திட்டமிட்டுள்ளதாகக் கூறினர்.
முக்கிய சுற்றுலா தலங்கள்
thumb|பெட்ராவில் அல்-காசினே thumb| [[சாக்கடல் ]] thumb|வாடி இரம்
நபேடியர்களின் இல்லமான வாடி மூசாவில் உள்ள பெட்ரா மலையில் செதுக்கப்பட்ட ஒரு முழுமையான நகரம் உள்ளது. இங்குள்ள பாறைகள் பிரமாண்டமானவை மற்றும் வண்ணமயமானவை, இவை பெரும்பாலும் இளஞ்சிவப்பு நிறத்தில் உள்ளன. மேலும் பண்டைய நகரத்தின் நுழைவாயில் மலையில் 1.25 கி.மீ குறுகலான பள்ளத்தாக்கு ஒன்று உள்ளது. இது சிக் என்று அழைக்கப்படுகிறது. நகரத்தில் பல்வேறு கட்டமைப்புகள் உள்ளன, இதில் அல் காஸ்னே உட்பட அனைத்தும் பாறையில் செதுக்கப்பட்டுள்ளன. இது "கருவூலம்" என்று அழைக்கப்படுகிறது. இது "உலகின் புதிய ஏழு அதிசயங்களில்" ஒன்றாகவும் வகைப்படுத்தப்பட்டுள்ளது.
பெட்ராவில் ஆர்வமுள்ள பிற முக்கிய தளங்கள் தேவாலயம், ரோமன் திரையரங்கம், அரச குடும்ப கல்லறைகள், தியாகத்தின் உயர் இடம் ஆகியவை அடங்கும். 1812 ஆம் ஆண்டில் சுவிஸ் ஆய்வாளர் ஜோஹன் லுட்விக் புர்க்ஹார்ட் என்பவரால் பெட்ரா மேற்கத்திய உலகிற்காக மீண்டும் கண்டுபிடிக்கப்பட்டது. இது யுனெஸ்கோ உலக பாரம்பரிய தளமாக 1985 இல் பொறிக்கப்பட்டது.
2005 ஆம் ஆண்டில் யுனெஸ்கோவின் உலக பாரம்பரிய தளமாக பொறிக்கப்பட்ட உம் அர்-ராசாஸ், இந்த இடிபாடுகள் ரோமன், பைசாந்தியன் மற்றும் ஆரம்பகால முஸ்லீம் கட்டிடக்கலைகளின் கலவையைக் காட்டுகின்றன. அதன் பொக்கிஷங்களில் நாட்டின் மிகப்பெரிய தேவாலய மொசைக் தளம் உள்ளது; தளம் முழுமையாக அகழ்வாராய்ச்சி செய்யப்பட்டால் புதிய கண்டுபிடிப்புகள் மேலும் சாத்தியமாகும்.
குறிப்புகள்
பகுப்பு:ஜோர்தானின் சுற்றுலா பகுப்பு:ஜோர்தான்
திரியாலம் ஊராட்சி
திரியாலம் ஊராட்சி (Thiriyalam Gram Panchayat), தமிழ்நாட்டின் திருப்பத்தூர் மாவட்டத்தில் உள்ள ஜோலார்பேட்டை வட்டாரத்தில் அமைந்துள்ளது. இந்த ஊராட்சி, ஜோலார்பேட்டை சட்டமன்றத் தொகுதிக்கும் திருவண்ணாமலை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2416 ஆகும். இவர்களில் பெண்கள் 1204 பேரும் ஆண்கள் 1212 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:திருப்பத்தூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அண்ணா நகர் கோபுரம் பூங்கா
அண்ணா நகர் கோபுரம் பூங்கா (Anna Nagar Tower Park) என்பது அதிகாரப்பூர்வமாக டாக்டர் விஸ்வேஸ்வரர் கோபுரம் பூங்கா என்று அழைக்கப்படுகிறது. இது சென்னையில் உள்ள உயரமான பூங்கா கோபுரம் ஆகும். கோபுரம் பொதுமக்கள் பாரவைக்கு தடை செய்யப்பட்ட போதிலும், தற்போது டவர் 20 மார்ச் 2023 அன்று மீண்டும் திறந்து வைக்கப்பட்டது பூங்காவினை பார்வையிட பொதுமக்களுக்கு அனுமதி உள்ளது.
வரலாறு
அண்ணா நகர் கோபுரம் பூங்கா 1968ஆம் ஆண்டில் உலக வர்த்தகக் கண்காட்சியின் ஒரு பகுதியாக கட்டப்பட்டது. இந்த பூங்கா பி. எஸ். அப்துர் ரஹ்மான் என்பவரால் கட்டப்பட்டது. இந்தப் பூங்காவினை 21 சனவரி 1968ஆம் நாளன்று முன்னாள் துணைக் குடியரசுத் தலைவர் வி. வி. கிரி, தமிழ்நாட்டின் முதலமைச்சர் சி. என். அண்ணாத்துரை முன்னிலையில் திறந்துவைத்தார்.
இந்த பூங்கா 2010ஆம் ஆண்டு 62 மில்லிய இந்திய ரூபாய் செலவில் புதுபிக்கப்பட்டது.
இருப்பிடம்
அண்ணா நகர் டவர் பார்க் அன்னை நகர் சுற்று வட்டாரத்திற்கு அருகே அண்ணா நகர் ரவுண்டானா என்றும் அழைக்கப்படுகிறது) மற்றும் அய்யப்பன் கோயிலுக்கு அருகில் அமைந்துள்ளது. அண்ணா நகர் டவர் பார்க் பிரதான நுழைவாயில் டவர் கிளப்பின் அடுத்த மூன்றாம் பிரதான வீதியில் அமைந்துள்ளது. அய்யப்பன் கோயிலுக்கு அருகில் 6 ஆவது பிரதான சாலையில் இரண்டாவது நுழைவு உள்ளது.
பூங்கா
இந்த பூங்கா 15,35 ஏக்கர் பரப்பளவில் உள்ளது. நகரில் எஞ்சியிருக்கும் சில நுரையீர இடங்களில் ஒன்றாகும். பூங்காவின் முக்கிய அங்கமாக இந்த பூங்காவின் மையத்தில் அமைந்துள்ள 135-அடி உயரமும், 12-அடுக்கு கோபுரமும் ஆகும். இந்தக் கோபுரத்திற்கு உயரமான சுழல் வளைவு உள்ளது. கோபுரத்திலும் மையத்தில் ஒரு உயர்த்தி உள்ளது. கோபுரத்துடன் இந்த பூங்கா சென்னை கார்ப்பரேஷன் மூலம் பராமரிக்கப்படுகிறது. பூங்காவில் ஒரு அரங்கம், ஒரு பறவைக் காட்சியைக் கொண்ட டெக், பேட்மண்டன் நீதிமன்றங்கள், குழந்தைகளுக்கான விளையாட்டுப் பகுதி, ஒரு சறுக்கு வளையம், ஒரு ஏரி மற்றும் பார்வையாளர்களுக்கான வசதி ஆகியவையும் உள்ளன.
சிலம்பம், கராத்தே, யோகா, பார்கூர் போன்ற பல்வேறு விளையாடல்கள் ஆர்வமுள்ளவர்களுக்கு இந்தப் பூங்கா பல்வேறு வகையான பொழுதுபோக்குகளை வழங்குகிறது. டிசம்பர் 2015 வெள்ளப் பெருக்கிற்குப் பின்னர், ஏரி பரப்பளவு பெரிய மீன்கள், பறவைகள் மற்றும் ஆமைகள் ஆகியவற்றுடன் நிறைந்திருக்கிறது மற்றும் உள்ளூர் மக்களுக்கு ஒரு முக்கிய இடமாக மாறியுள்ளது.
சிர்க்கோனியம்(IV) ஐதராக்சைடு
சிர்க்கோனியம்(IV) ஐதராக்சைடு (Zirconium (IV) hydroxide) பெரும்பாலும் ஐதரசு சிர்க்கோனியா என்றே அழைக்கப்படுகிறது. ZrO2.nH2O என்ற உறுதியற்ற வேதி வாய்ப்பாடு அமைப்பு இச்சேர்மத்தை அடையாளப்படுத்துகிறது. ZrO2.2H2O என்ற மூலக்கூற்று வாய்ப்பாடு கொண்ட சிர்க்கோனியம்(IV) ஐதராக்சைடு ஒர் ஐதராக்சைடு என்பதால், இச்சேர்மத்தை Zr(OH)4 என்ற எளிய அமைப்பில் எழுதுவார்கள். நச்சுத்தன்மையுடன் படிக உருவிலா வெண் தூளாகக் காணப்படும் சிர்க்கோனியம்(IV) ஐதராக்சைடு தண்ணிரில் கரைவதில்லை. மாறாக நீர்த்த கனிம அமிலங்களில் கரைகிறது.
தயாரிப்பு
சிர்க்கோனியம் ஆக்சைடுடன் நைட்ரிக் அமிலம் சேர்த்து வினைபுரியச் செய்து சிர்க்கோனியம் நைத்திரேட்டு தயாரிக்கப்படுகிறது.
ZrO2 + 4HNO3 → Zr(NO3)4 + 2H2O
சிர்க்கோனியம் ஆக்சைடு தேவையான அளவு கையிருப்பில் இல்லையெனில் மேற்கண்ட சிக்கலான பாதையில் சிர்க்கோனியம் ஐதராக்சைடு தயாரிக்கும் முறையின் பயன்பாடு குறைவாகும். இச்சூழலில் வர்த்தகமுறையில் அதிகமாகக் கிடைக்கும் சிர்க்கோன் மணல் எனப்படும் சிர்க்கோனியம் சிலிக்கேட்டிலிருந்து (ZrSiO4) இச்சேர்மம் தயாரிக்கப்படுகிறது. சிர்க்கோனியம் சிலிக்கேட்டுடன் மிகையளவு சோடியம் ஐதராக்சைடு கரைசல் சேர்த்து 650 பாகை செல்சியசு வெப்பநிலைக்குச் சூடுபடுத்த வேண்டும்.. நீண்ட நேரத்திற்குப் பின் சோடியம் சிலிக்கேட்டு மற்றும் சோடியம் சிர்க்கோனேட்டு ஆகியன உருவாகின்றன. பின்னர் இவற்றுடன் தண்ணீர் சேர்த்து நீராற்பகுப்பு செய்தால் சோடியம் சிர்க்கோனேட்டு, சிர்க்கோனியம்(IV) ஐதராக்சைடாக வீழ்படிவாகிறது. இதை வடிகட்டி பின்னர் சோடியம் ஐதராக்சைடு மற்றும் சோடியம் சிலிக்கேட்டு ஆகியனவற்றை நீக்கித் தூய்மைப்படுத்தலாம்.
பயன்கள்
பெருமளவில் சிர்க்கோனியம் சேர்மங்கள் தயாரிப்பதில் இடைநிலைப் பொருளாகப் பயன்படுவது சிர்க்கோனியம்(IV) ஐதராக்சைடின் பிரதானமான பயனாகும். இதுதவிர கண்ணாடி, சாயங்கள் மற்றும் நிறமிகள் தயாரிப்பிலும் பயன்படுத்தப்படுகிறது
மேற்கோள்கள்
பகுப்பு:ஐதராக்சைடுகள் பகுப்பு:சிர்க்கோனியம் சேர்மங்கள்